AIŠKINAMASIS RAŠTAS

Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bazinių kainų nustatymo

1. Parengto tarybos sprendimo projekto tikslai ir uždaviniai:

Parengto sprendimo projekto tikslai:

* 1. nenustatyti UAB „Molėtų vanduo“ geriamojo vandens tiekimo ir nuotekų tvarkymo paslaugų bazines kainų (be pridėtinės vertės mokesčio), suderintų Valstybinės energetikos reguliavimo tarybos 2022 m. rugsėjo 5 d. nutarimu Nr. O3E-1192 „Dėl UAB „Molėtų vanduo“ geriamojo vandens tiekimo ir nuotekų tvarkymo paslaugų bazinių kainų derinimo“;
	2. nustatyti, kad Molėtų rajono savivaldybė padengia kiekvienais metais trejų metų laikotarpiu nuo šių kainų įsigaliojimo dienos investicijų grąžą 86,98 tūkst. Eur, kuri yra įskaičiuota į uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bazinę kainą, nurodytą šio sprendimo 1 punkte;
	3. nustatyti UAB „Molėtų vanduo“ geriamojo vandens tiekimo ir nuotekų tvarkymo paslaugų bazines kainas (be pridėtinės vertės mokesčio) be investicijų grąžos.

2. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

3. Laukiami rezultatai:

Priėmus sprendimą būtų nustatytos geriamojo vandens tiekimo ir nuotekų tvarkymo paslaugų bazinės kainos, kurios įsigaliotų ne anksčiau kaip po 30 kalendorinių dienų, kai jas viešai paskelbs UAB „Molėtų vanduo“, ir taikomos nuo kito mėnesio (einančio po mėnesio, kai kainos įsigalioja) pirmosios dienos.

Sprendimu nustačius, kad Molėtų rajono savivaldybė padengia kiekvienais metais trejų metų laikotarpiu nuo naujų bazinių kainų įsigaliojimo dienos investicijų grąžą 86,98 tūkst. Eur, daugiabučių namų gyventojams kaina už vieną m3 padidėtų 1 centu, individualių namų gyventojams – 20 centų už vieną m3, įmonėms – 21 centu už vieną m3.

4. Lėšų poreikis ir jų šaltiniai:

Lėšų poreikis trejų metų laikotarpiui – 260,94 tūkst. Eur.

5. Kiti sprendimui priimti reikalingi pagrindimai, skaičiavimai ar paaiškinimai.

UAB „Molėtų vanduo“ 2022 m. rugsėjo 16 d. raštu Nr. IS-112 „Dėl geriamojo vandens tiekimo ir nuotekų tvarkymo paslaugų bazinių kainų patvirtinimo“ pateikė Valstybinės energetikos reguliavimo tarybos (toliau - Taryba) 2022 m. rugsėjo 5 d. nutarimą Nr. O3E-1192 „Dėl UAB „Molėtų vanduo“ geriamojo vandens tiekimo ir nuotekų tvarkymo paslaugų bazinių kainų derinimo“ (toliau – Nutarimas) (pridedama).

Tarybos Nutarimu suderintos naujos kainos maždaug 9 proc. didesnės už šiuo metu galiojančias kainas. Kainų palyginimas:

|  |  |  |  |
| --- | --- | --- | --- |
|   | Šiuo metu galiojanti kaina | VERT suderinta kaina | Kaina be investicijų grąžos  |
| Geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo **paslaugas bute**: | **3,52** | **3,85** | **3,53** |
| geriamojo vandens tiekimo  | 1,28 | 1,64 | 1,53 |
| **nuotekų tvarkymo iš šio skaičiaus:** | **2,24** | **2,21** | **2,00** |
| nuotekų surinkimo  | 0,71 | 0,83 | **0,73** |
| nuotekų valymo  | 1,24 | 1,14 | 1,04 |
| nuotekų dumblo valymo  | 0,29 | 0,24 | 0,23 |
| Geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas **individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose**  | **3,28** | **3,78** | **3,48** |
| geriamojo vandens tiekimo  | 1,20 | 1,61 | 1,50 |
| **nuotekų tvarkymo iš šio skaičiaus:** | **2,08** | **2,17** | **1,98** |
| nuotekų surinkimo  | 0,66 | 0,82 | 0,73 |
| nuotekų valymo  | 1,15 | 1,12 | 1,02 |
| nuotekų dumblo valymo  | 0,27 | 0,23 | 0,23 |
| Geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams  | **3,37** | **3,89** | **3,58** |
| geriamojo vandens tiekimo  | 1,29 | 1,73 | 1,63 |
| **nuotekų tvarkymo iš šio skaičiaus:** | **2,08** | **2,16** | **1,95** |
| nuotekų surinkimo  | 0,66 | 0,82 | 0,72 |
| nuotekų valymo  | 1,15 | 1,11 | 1,01 |
| nuotekų dumblo valymo  | 0,27 | 0,23 | 0,22 |
| Geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade arba individualių gyvenamųjų namų bendrijų įvade  | **3,28** | **3,76** | **3,44** |
| geriamojo vandens tiekimo  | 1,20 | 1,60 | 1,49 |
| **nuotekų tvarkymo iš šio skaičiaus:** | **2,08** | **2,16** | **1,95** |
| nuotekų surinkimo  | 0,66 | 0,82 | 0,72 |
| nuotekų valymo  | 1,15 | 1,11 | 1,01 |
|  nuotekų dumblo valymo  | 0,27 | 0,23 | 0,22 |

Savivaldybė, atsižvelgdama į infliacijos lygį, visų paslaugų ir prekių išaugusias kainas, siekdama sumažinti gyventojams ir verslui finansinę mokesčių naštą, siekia prisiimti įsipareigojimą padengti į geriamojo vandens tiekimo ir nuotekų tvarkymo paslaugų bazinę kainą įskaičiuotą investicijų grąžą. Savivaldybės siekis pagrįstas tuo, kad, siekdama gerinti geriamojo vandens tiekimo ir nuotekų tvarkymo infrastruktūrą, Savivaldybė investuoja finansinį turtą, skatindama UAB „Molėtų vanduo“ vykdyti naujus investicinius projektus, būtinus sėkmingai Savivaldybės veiklai, taip sukuriant naują turtą, nuo kurio skaičiuojama investicijų grąža.

Savivaldybė, padengdama investicijų grąžą, kuri yra įskaičiuota į uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bazinę kainą, vadovaujamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatyme nustatytais principais:

1. visuomeninės naudos – savivaldybės finansinis turtas bus naudojamas siekiant užtikrinti visuomenės interesų tenkinimą;

2. efektyvumo – šiuo sprendimu, susijusiu su savivaldybės finansinio turto valdymu, siekiama maksimalios naudos visuomenei – sumažinti rajono gyventojams ir verslui finansinę mokesčių naštą;

3. racionalumo – savivaldybės finansinis prisidėjimas skatins Bendrovę gerinti geriamojo vandens tiekimo ir nuotekų tvarkymo infrastruktūrą, racionaliai tvarkyti sukurtą turtą;

4. viešosios teisės – savivaldybės finansinis turtas bus skiriamas Bendrovei vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu ir Lietuvos Respublikos geriamojo vandens tiekimo ir nuotekų tvarkymo įstatymo 18 straipsnio 3 dalies 3 punktu.